open-index/open-wikipedia-markdown huggingface dataset:
Ujūnio druskožemis

**Ujūnio druskožemis** ( arba *Salar de Tunupa*, ) – didžiausias pasaulyje druskožemis (plotas 10 582 km²). Ji driekiasi 3650 metrų aukštyje, Altiplane ir priklauso Potosi ir Oruro departamentams pietvakarių Bolivijoje. Prieš 40 000 metų ši vietovė buvo dalis didžiulio priešistorinio ežero *Minchino*. Po *Minchino* nusausėjimo liko du dabartiniai Poopo ir Uru Uru ežerai bei du pagrindiniai druskožemiai: Koipasa ir Ujūnis. Apskaičiuota, kad Ujūnio druskožemio ištekliai sudaro apie 10 milijardų tonų druskos, iš kurių kasmet iškasama mažiau kaip 25 000 tonų. Ujūnio druskožemis yra viena lankomiausių vietų Bolivijoje. Lygumoje iš druskos pastatytas druskos viešbutis, o lygumos centre yra kaktusais apaugusi Peskado sala.

## Naudingosios iškasenos
Be druskos, Ujūnio druskožemyje rasti gausūs ir kitų naudingųjų iškasenų – magnio, kalio, natrio ir borakso – ištekliai. Išankstiniais skaičiavimais, Ujūnio druskožemyje yra apie 5,4 mln. tonų arba maždaug pusė pasaulinių ličio atsargų.

## Galerija


Vaizdas:Salaruyuni.JPG|Ujūnio druskožemis
Image:Watching Sunset Salar de Uyuni Bolivia Luca Galuzzi 2006.jpg|saulės atspindžių žaismas
Image:Piles of Salt Salar de Uyuni Bolivia Luca Galuzzi 2006 a.jpg|Druskos kauburiai
Image:Salar Uyuni au02.jpg|Lamos
Salar de Uyuni, Bolivia, 2016-02-04, DD 31-33 HDR.JPG|Atspindžiai
Salar de Uyuni, Bolivia, 2016-02-04, DD 01-03 HDR.JPG|Patekėjimas Uyuni


## Šaltiniai
Babelio bokštas (paveikslas)

**„Babelio bokštas“** − flamandų dailininko Piterio Breigelio Vyresniojo paveikslas, nutapytas 1563 m. padavimo apie Babelio bokštą motyvais ir šiuo metu esantis Meno istorijos muziejuje Vienoje. Juo autorius norėjo parodyti, prie ko gali privesti žmonių išdidumas. Taip pat, paveikslas yra Habsburgų tarptautinės imperijos alegorija.

## Autoriaus idėja
Pavaizduotos daugybė arkų ir Senovės Romos architektūra sąmoningai primena Romos Koliziejų, kuris tuometinių krikščionių buvo laikomas puikybės simboliu.

Autoriaus nuomone, plataus užmojo projektas žlugo ne dėl kalbų sumaišymo (kaip tai aprašyta Biblijoje), o dėl padarytų statybos klaidų. Įsižiūrint į iš pirmo žvilgsnio stoviu ir patvariu atrodantį bokštą galima pastebėti nelygiai pastatytus (veikiau spiralės formos) aukštus, nebaigtus statyti arba jau griūvančius apatinius aukštus, statmenai nelygiai žemei pastatytas (taigi nestabilias) arkas, kai kurias iš jų jau byrančias, į miesto pusę pakrypusį patį bokštą.

## Panašūs paveikslai
Boimanso van Beiningeno muziejuje Roterdame yra 1563 m. paveikslas „Mažasis Babelio bokštas“, o Drezdeno paveikslų galerijoje − dar vienas, dar mažesnis „Babelio bokšto“ variantas. Spėjama, kad autorius galėjo būti nutapęs ir daugiau paveikslų Babelio bokšto tematika, tačiau jų neišliko.

## „Babelio bokšto“ motyvais
Paveikslas įkvėpė kompiuterinio žaidimo „Civilizacija III“ kūrėjus. Žaidimo viršelyje, pagrindiniame meniu ir įžangos filmuke galima pastebėti paveikslo motyvus.

Filme „Žiedų valdovas“ vaizduojamas Minas Tirito miestas yra paveikslo „Babelio bokštas“ aliuzija.
Lucijus Sergijus Katilina

**Lucijus Sergijus Katilina** (*Lucius Sergius Catilina *, 108 m. pr. m. e. – 62 m. pr. m. e.) – senovės Romos
politikas, geriausiai žinomas dėl dviejų sąmokslų nuversti aristokratų senato valdžią ir pakeisti Respublikos santvarką.

Tikslių duomenų apie Katilinos biografiją yra mažai, kadangi du pagrindiniai šaltiniai yra ypač priešiški. Tai – jo didžiausio politinio priešo Cicerono išlikusios senate pasakytos kalbos „Prieš Katiliną“ (*In Catilinam*) bei I a. pr. m. e. Romos istoriko Gajaus Salustijaus Krispo monografija *[[Bellum Catilinae]]*, kurioje Katilinai priskiriami įvairūs baisūs poelgiai. Nėra žinoma, kokį pagrindą Salustijus galėjo turėti Katilinos apjuodinimui, populiariausias pasiūlytas variantas – kad norėjo suversti jam visą kaltę dėl sąmokslo ir tokiu būdu nukreipti dėmesį nuo savo patrono, Cezario. Šiaip ar taip, manoma, kad dauguma abiejuose šaltiniuose pateikiamų kaltinimų Katilinai yra arba perdėti, arba visiškai sufabrikuoti.

## Nuorodos

* Cicerono ''In Catilinam'' (lot.)
Vålerenga IF

**Oslo „Vålerenga“** – Norvegijos futbolo klubas iš Oslo.

## Istorija
1913 m. liepos 29 d. oficialiai įkurtas klubas. Kitados rungtyniavo aukščiausioje lygoje.

2001 m. sezone tapo Pirmojo diviziono nugalėtojais (II pakopa) ir pateko į stipriausią šalies lygą.

Nuo 2002 m. sezono vėl rungtyniavo Tippeligaen (aukščiausioji lyga). 2005 m. sezone tapo šalies čempionais. 2023 m. sezone liko keturiolikti ir dėl išlikimo aukščiausioje lygoje kovojo pereinamosiose rungtynėse. Pralaimėjo varžovams ir iškrito į žemesnę pakopą. 

2024 m. sezone tapo Pirmojo diviziono (II) nugalėtojais ir pateko į pajėgiausią šalies futbolo divizioną. Nuo 2025 m. rungtyniavo Eliteserien.

## Pasiekimai

* s finalininkas (2008 m.)
* Oslo čempionato laimėtojas (1927, 1932, 1933, 1934 m.)

## Sezonai
; Pastarųjų metų sezonai

|}

## Garsesni žaidėjai
*  Adam Larsen Kwarasey

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali kluvo svetainė
* Transfermarkt
* Globalsportsarchive
Lonny Baxter

**Lonny Leroy Baxter** (g. 1979 m. sausio 27 d. Silver Springe, Merilando valstijoje, JAV) – buvęs JAV krepšininkas, žaidęs sunkiojo krašto ir vidurio puolėjo pozicijose.

Žaisdamas Merilando universiteto komandoje 2002 m. krepšininkas tapo NCAA čempionato laimėtoju.

2006 m. rugpjūčio 16 d., praėjus vos savaitei po kontrakto pasirašymo su Sienos „Montepaschi“ ekipa, Lonny Baxter buvo sulaikytas Vašingtone, visai netoli Baltųjų rūmų dėl šaudymo iš ginklo. Krepšininkas prisipažino kaltu ir buvo nuteistas dviem mėnesiams kalėjimo už neteisėtą ginklo ir šaudmenų disponavimą.

Vėliau jam buvo pateikti kaltinimai dėl neteisėto ginklo gabenimosi naudojantis FedEx kompanijos paslaugomis. Pagal federalinius JAV įstatymus, asmuo privalo informuoti kompaniją, jei naudojantis jos paslaugomis gabena ginklus. Lonny Baxter prisipažino kaltu dėl šio nusikaltimo. 2007 m. rugpjūčio 31 d. teismas paskelbė nuosprendį, įkalindamas krepšininką dviem mėnesiams. Taip pat jam uždrausta įsigyti ir laikyti ginklą.

Netrukus po nuosprendžio Badalonos „Joventut“ klubas nutraukė prieš mėnesį pasirašytą kontraktą su žaidėju, tačiau vėliau paskelbė atnaujinantys sutartį. Visgi įpusėjus sezonui, 2008 m. vasarį sutartis abipusiu susitarimu buvo nutraukta.

Krepšininkas netrukus persikėlė į Graikiją, Atėnų „Panionios“ klubą, su kuriuo ir pratęsė kontraktą 2008-2009 m. sezonui. 2009 m. liepos 3 d. jis pasirašė vienerių metų sutartį su Stambulo "Beşiktaş" klubu.

## Pasiekimai

* 2002 m. NCAA čempionas
* 2007 m. Italijos lygos čempionas

## Šaltiniai

## Nuorodos

* NBA.com svetainės žaidėjo puslapis
SK Brann

**Bergeno „Brann“** – Norvegijos futbolo klubas iš Bergeno.

## Istorija

Klubas įkurtas 1908 m. Rungtyniavo aukščiausioje šalies lygoje. 1962 m. sezone pirmą kartą iškovojo čempionų titulą, o 1963 m. sėkmingai jį apgynė. Vėlesniais metais tokių aukštumų nebepasiekė, kol 2007 m. trečią kartą klubo istorijoje tapo čempionais. 2014 m. sezone liko keturiolikti. Dėl išlikimo kovojo pereinamosiose rungtynėse. Pralaimėjo varžovams ir iškrito į žemesnį lygmenį.

2015 m. sezoną praleido Pirmame divizione (II pakopa), kur iškovojo antrą vietą ir pateko į stipriausią šalies lygą.

Nuo 2016 m. sezono rungtyniavo Eliteserien. 2021 m. sezone liko keturiolikti, dėl išlikimo kovojo pereinamosiose rungtynėse. Po baudinių serijos pralaimėjo varžovams ir iškrito į žemesnį lygmenį.

2022 m. sezone tapo Pirmojo diviziono nugalėtojais ir pateko į stipriausią lygą. Klubas tapo nugalėtojais 2021–2022 m. Norvegijos futbolo taurės turnyre.

Nuo 2023 m. vėl rungtyniavo Eliteserien.

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Lietuviai
* Tomas Ražanauskas, saugas (2000–2001 m.)
* Tadas Labukas, puolėjas (2011–2012 m.)

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Raseinių Šaltinio progimnazija

**Raseinių Šaltinio progimnazija** – dieninė, savarankiško mokymosi bendrojo lavinimo mokykla Raseiniuose, Ateities g. 23, vykdanti priešmokyklinio, pradinio, pagrindinio ir papildomo ugdymo programas. Įstaigos kodas 190106171.

Filialai:
* Raseinių „Šaltinio“ pagrindinės mokyklos Gruzdiškės skyrius
Nuo 2013 m. gegužės 30 d., mokykloje veikia mokinių televizija „Šaltinio TV“.

## Istorija

Nuo 2011 m. rugsėjo 1 d. pagrindinė mokykla.

Mokykloje veikia Konsultacinis centras, kuriame padedama mokiniams, turintiems mokymosi sunkumų.

## Direktoriai
* 1989–2007 m. Arvydas Bradulskis
* nuo 2007 m. Vaiva Zubrickienė

## Nuorodos
Mokyklos svetainė
* Mokyklos laikraštis „Versmė“ 
* Mokyklos televizija „Šaltinio TV“
Maleišiai (Anykščiai)

**Maleišiai** (tarmiškai ***Malaišiai***) – etnografinis kaimas Anykščių rajono savivaldybės šiaurėje, 1 km į vakarus nuo kelio Anykščiai–Rokiškis, 8 km į šiaurės rytus nuo Svėdasų. Šalia posūkio į kaimą stovi ąžuolinė skulptūra kaimo jubiliejui atminti (nuo 2005 m.; išskobta „750“).

Išliko etnografinių sodybų: dvi gatvinės vienpusės, statytos 1913 m. ir XIX a. viduryje, viena gatvinė dvipusė, statyta XIX a. pabaigoje. Išlikusios senosios kapinaitės, įkurtas etnografinis muziejus.

## Etimologija

Kaimo vardas – vandenvardinis vietovardis, kilęs nuo čia pratekančio Maleišos upelio.

## Geografija

Per kaimą teka Jaros-Šetekšnos intakas Maleiša. Stūkso Valiulio kalnelis (Valiulis buvęs Juodonių piliakalnio žynys), mišku apaugęs Popšutės kalnelis.

## Istorija

Pirmą kartą Malaišių vardas rašytiniuose šaltiniuose lotynų kalba minimas 1255 m. Tuo metu tai buvo sėlių žemė, kurią, drauge su kitomis Sėlos teritorijomis Mindaugas dovanojo Livonijos ordinui, tai užfiksuota aktu, kurio originalas išliko iki mūsų dienų. Vokietijoje saugomose Livonijos aktų knygose Malaišių pavadinimai lotynų kalba *Malesine*, *Maleisine*, *Maleysine* minimi 1257, 1298 ir kitų metų dokumentuose. 

Po Antrojo pasaulinio karo iš Maleišių buvo ištremti į Sibirą 4 asmenys. Ištremtų Antanėlių troboje kurį laiką veikė atkelta Kunigiškių pradinė mokykla.

1950–1992 m. kolūkio „Lenino keliu“ gyvenvietė.

## Gyventojai
1923 m. buvo 14 ūkių.

### Žymūs žmonės

Kaime gimė rašytojas Juozas Tumas-Vaižgantas (1869–1933). Jo gimtoji sodyba neišlikusi, tačiau vieta pažymėta akmenine tvorele, 1937 m. pastatytas Vaižganto biustas (skulptorius Bernardas Bučas). 1979 m. pastatytas ąžuolinis stogastulpis su memorialine lenta (tautodailininkas Jonas Tvardauskas). Prie sodybvietės stūkso Juodžiaus akmuo, melioratorių atgabentas į kaimą iš laukų – prie šio akmens rašytojas mėgo ilsėtis, jį yra paminėjęs savo kūriniuose. 1989 m. 120-ųjų Vaižganto gimimo metinių proga Maleišiuose pasodinta 120 liepaičių alėja.

## Galerija

Vaizdas:Maleišiai 3.jpg|thumb|Maleišių gatvinis kaimas žiemą
Vaizdas:Maleišiai 1.jpg|thumb|Maleišiai. Namas, kuriame lankydavosi Juozas Tumas-Vaižgantas
Vaizdas:Maleišiai 2.jpg|thumb|Maleišiai. Lentelė ant namo, kuriame lankydavosi Juozas Tumas-Vaižgantas
Maleišiai. Prie Vaižganto sodybos.JPG|Įvažiavimas į Maleišius
Gatvė. Maleišiai (Anykščiai).JPG|Kaimo gatvė
Maleišiai (Anykščiai). Prie Vaižganto sodybos.JPG|Medinės skulptūros prie klėtelės
Alėja Vaižganto jubiliejui, Maleišiai.JPG|Alėja Vaižganto jubiliejui


## Šaltiniai

## Nuorodos
* Vaižganto gimtinės jubiliejus 
* Malaišiai – ramybės oazė
Alkī́ Lárnaka

**Larnakos „Alkī́“** – Kipro futbolo klubas iš Larnakos.

## Istorija

Klubas įkurtas 1948 m. Yra dalyvavęs elito diviziono kovose. 

2014 m. gegužės 6 d. pranešta, kad klubas išformuojamas ir nutraukia savo veiklą.

## Pasiekimai

* II diviziono čempionas (1982, 2001, 2010 m.)

## Sezonai

|}

## Išnašos

## Nuorodos
* Oficiali klubo svetainė
* RSSSF duomenų bazė
Alantos dvaras

**Alantos dvaras** – dvaras, esantis Alantos miestelyje (buv. Naujasodyje). Kompleksą sudaro neoklasicistiniai dvaro rūmai, XIX a. parkas (guobos, liepos, beržai, ąžuolai, ievos), pagalbiniai pastatai. Dvaro rūmuose įsikūrusi biblioteka, o joje nuo 1963 m. veikia kraštotyros muziejus.

2019 m. dvare įkurtas Palaimintojo Teofiliaus Matulionio muziejus.

Dvaro pastatai pastatyti XIX a. vid., XX a. keletą kartų restauruoti. Šiuo metu rūmai dar kartą restauruoti: meniškai išdažyta rūmų išorė, pakeistas skardos stogas ir langai, trinkelėmis išgrįstas takas ir kelias. Atkurtas parkas ir tvenkiniai, gražiai tvarkoma aplinka. Dažnai vyksta pokyliai. Dvaro rūmai ir parkas saugomi valstybės. Parke yra 3 tvenkinėliai.

## Istorija

Dvaras minimas nuo XVI a., kai jį valdė Astikai. Jokūbas Astikas fundavo Alantos šv. Apaštalo Jokūbo bažnyčią. Vėliau Lenkijos ir Lietuvos valstybės karalius Steponas Batoras padovanojo Alantą savo bendražygiui Kasparui Bekešui de Kornyat (1520–1579 m.). Dvarą paveldėjo jo sūnus Gabrielius Bekešas. 1598 metų inventoriuje išvardinti šie Alantos dvaro valsčiai ir kaimai:
* Alantos valsčius: Antaliežiai, Eivilčiai (dab. Avilčiai), Kavoliai, Kazleliai (dab. Kazlai), Alantos klebono kaimas, Krištapiškiai, Trumpos (dab. Trumponys), Žibėčiai ir vienas neaiškus vardas;
* Armoniškių valsčius: Armoniškiai, Kibildžiai, Paąžuoliai arba Klabiniai (dab. du kaimai), Pilionys (Ukmergės raj.), Varguliai;
* Elmininkų valsčius: Bebarzdžiai, Daniukiškiai prie Šventosios upės (galbūt dab. Danišiūnai), Elmininkai, Gerkonys, Kavoliai, Kurtiniai;
* Girsteitiškio valsčius: Antagilužiai (dab. Gilužiai), Daveniai, Girsteikiškis (dab. Girsteitiškis), Gojus, Nosėnai;
* Tame pačiame akte minimi Alantos, Armoniškių, Elmininkų ir Girsteitiškio dvarai ir Armoniškių miestelis.

Nuo XVII a. pradžios Alanta apie 230 metų priklausė Radviloms. Lietuvos Didysis etmonas Kristupas Radvila domėjosi alchemija ir į Alantos dvarą buvo pasikvietęs žymų alchemiką ir magą Mykolą Sendzivojų (*Michał* *Sędziwój* arba *Michael Sendivogius*). 1828 m. Alantos dvarą nusipirko Tadas Pac-Pomarnackis, jį paveldėjo sūnus Aleksandras, vėliau – šio sūnus, taip pat Tadas. 1853 m. Pac-Pomarnackiai pasistatė išskirtinius italų vilos stiliaus dvaro rūmus su apžvalgos bokštu, apie 1870 m. pertvarkė parką. Rūmuose jie sukaupė daug stilingų baldų, meno kūrinių, vertingų keramikos dirbinių. Kiekviena iš menių buvo įrengta skirtingu stiliumi – vienoje dominavo Liudviko XIV, kitoje – Liudviko XV, trečioje – bydermeierio stilius, buvo ir kinų stiliaus Tolimųjų Rytų kambarys. Rūmuose ant sienų kabojo daug paveikslų, giminės bei Lenkijos ir Lietuvos valstybės karalių portretų, kilimų, meniškų lėkščių. I pasaulinio karo metais Tadas Pac-Pomarnackis išvyko į užsienį, ir dvaras buvo išgrobstytas.

## Šaltiniai

## Nuorodos

* Alantos dvaro mini-svetainė 
* Alantos dvaro fasadas prieš restauravimą
ÉN Paralímni

**Paralimnio ÉN** (gr. „Paralimnio jaunimo sąjunga“) – Kipro futbolo klubas iš Paralimnio.

## Istorija

Klubas įkurtas kaip Paralimnio „Heracles“ 1936 m. 1944 m., prijungus kitą miestelio klubą, bendras klubas pavadintas dabartiniu pavadinimu. 1969 m. pirmą kartą pateko į pirmąjį divizioną ir ilgai buvo vienu keturių klubų, niekada neiškritusių iš aukščiausio diviziono.

2013/14 m. liko trylikti Pirmame divizione ir iškrito į žemesnį divizioną. 2014/15 m. žaidė Antrame divizione ir vėl grįžo į Pirmą divizioną. 2015/16 m. sezonas Pirmame divizione buvo nevykęs, užimta trylikta vieta ir ekipa vėl buvo pažeminta į Antrąjį divizioną.

### Marškinėlių rėmėjas
***Meridianbet**: 2025–dabar

## Pasiekimai

* II diviziono čempionas (1969 m.)

## Sezonai

|}

## Išnašos

## Nuorodos
* SOCCERWAY
* FLASHSCORE
* Transfermarkt
Rietavo Aušros katalikiška vidurinė mokykla

**Rietavo „Aušros“ katalikiška vidurinė mokykla** – buvusi dieninė, savarankiško mokymosi bendrojo lavinimo mokykla Rietave, Parko g. 10, vykdanti pradinio, pagrindinio, vidurinio ir papildomo ugdymo programas. Įstaigos kodas 191132468.

## Istorija
1991 m. rugsėjo 1 d. Rietavo parapijos klebono Broniaus Latako iniciatyva buvo įkurta Rietavo katalikiška devynmetė mokykla.

1994 m. rugpjūčio 25 d. devynmetei mokyklai suteiktas katalikiškos vidurinės mokyklos statusas.

2001 m. rugpjūčio 30 d. mokykla reorganizuota į Rietavo „Aušros“ katalikišką vidurinę mokyklą (steigėjai - Rietavo savivaldybės taryba ir Telšių vyskupijos kurija). 1996 metų pavasarį išleista pirmoji abiturientų laida. 2009 m. - 12-oji abiturientų laida.

1995 m. vasario 14-16 d. suorganizuota pirmoji jaunųjų istorikų konferencija „Lietuvos valstybingumo raidos bruožai, nepriklausomybės kovų idealai“, kurioje dalyvavo septynių mokyklų atstovai. Buvo perskaityti 6 pranešimai. Pirmosios konferencijos sėkmė skatino tolesniems darbams, konferencijos tapo kasmetės.

2009 m. mokykla uždaryta.

## Direktoriai

*1991 m. Vytas Rutkauskas
*2000 m. Ingrida Gedminaitė;
*2002 m. Daiva Juškienė;
*2009 m. Daiva Norvilienė.

## Išnašos

## Nuorodos
*Oficialus Rietavo Aušros katalikiškos vidurinės mokyklos tinklalapis.
Néa Salamís Ammóchōstos

**Famagustos „Néa Salamís“** () – Kipro futbolo klubas iš Famagustos. Žaidžia Larnakoje.

## Istorija

Klubas įkurtas 1948 m. Famagustoje. Po 1974 m. turkų okupacijos klubas laikinai bazuojasi Larnakoje, šiaurinėje salos dalyje.

Žymiausi klubo pasiekimai buvo 1990 m. – laimėta Kipro futbolo taurė ir Kipro futbolo supertaurė. Aukščiausias pasiekimas Kipro pirmame divizione buvo trečia vieta. Po įkūrimo klubas pirmuosius penkerius metus (1948–1953 m.) žaidė *Kipro mėgėjų futbolo federacijos* čempionate. 1953 m. tapo Kipro futbolo asociacijos nariu, reguliariai dalyvaujančiu federacijos čempionatuose ir taurės rungtynėse.

Pirmą kartą Europos varžybose žaidė 1990 m. UEFA Taurių laimėtojų taurėje bei 1995, 1997 ir 2000 m. žaidė UEFA Intertoto taurėje. Futbolo klubas yra dalis Famagustos „Néa Salamís“ sporto klubo, kuris taip pat turi vyrų tinklinio komandą.

## Pasiekimai

* II diviziono čempionas (1955, 1980, 2002, 2004, 2011 m.)

## Sezonai

|}

## Lietuviai
* Ernestas Šetkus, vartininkas, 2013–2014 m.
* Rolandas Baravykas, gynėjas, 2020 m.

## Išnašos

## Nuorodos

* Oficiali klubo svetainė
* facebokk paskyra
* SOCCERWAY
* FLASHSCORE
* Transfermart
Apóllōn Lemesós

**Limasolio „Apóllōn“** – Kipro futbolo klubas iš Limasolio.

## Istorija
Klubas įkurtas 1954 m.

## Pasiekimai

## Sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė
Anórthōsis Ammóchōstos

**Famagustos „Anórthōsis“** – Kipro futbolo klubas ir rankinio klubas iš Famagustos. 

## Istorija
Klubo ištakos siekia 1911 m. Ši data nurodyta ir klubo logotipe.

Po 1974 m. turkų invazijos į salą, namų rungtynes žaidžia Larnakoje.

## Emblema

Vaizdas:ANO_.gif|Ankstesnioji
Vaizdas:Anórthōsis Ammóchōstos.png|Dabartinė


## Apranga
;Sportinės aprangos pokyčiai:
* Namuose žaidžia balta mėlyna apranga. 

## Pasiekimai

## Sezonai

|}

## Lietuviai
* Tomas Ražanauskas, saugas 2004–2005 m.

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
Šviesos stipris

**Šviesos stipris** – fizikinis dydis, naudojamas šaltinio spinduliavimo intensyvumui apibūdinti. Jis žymimas simboliu **<math>I</math>**, o jo matavimo vienetas vadinamas kandela:

: \mathbf[I] = \mathbf1 cd.

Tai vienas iš septynių pagrindinių tarptautinės sistemos (SI) vienetų. Kandela yra stipris tokios šviesos, kurią spinduliuoja 1/60 cm² ploto platininio kandelos etalono anga platinos kietėjimo temperatūroje, kai slėgis lygus 101 325 Pa.

Nuo 16-tos generalinės svorių ir matų konferencijos 1979 m., kandela yra apibrėžiama taip:

Kandela yra šviesos stipris tokio šaltinio, kurio monochromatinės 540·1012 hercų spinduliuotės, tenkančios vienam steradianui, galia lygi 1/683 vato.
Šviesos srautas

**Šviesos srautas** – fizikinis dydis, naudojamas sklindančios šviesos energijos pernešimui apibūdinti. Šviesos srautas nusako, kokį energijos kiekį šviesa atneša į kūno paviršiaus plotą *S* per 1 s. Šviesos srautas žymimas graikiška raide Φ. Jo matavimo vienetas vadinamas liumenu ir sutrumpintai žymimas lm:

: \mathbf[\Phi] = 1 lm.
Jūžintų mokykla

**Jūžintų mokykla** – buvusi dieninė, savarankiško mokymosi bendrojo lavinimo mokykla Jūžintuose (Rokiškio raj.), Beržų g. 3, vykdžiusi pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190249881. Steigėjas Rokiškio rajono savivaldybės taryba. Dabar tai Kamajų gimnazijos skyrius.

## Istorija

Jūžintų mokykla minima 1890 m. Įsikūrusi toje pačioje vietoje, kur ir dabartinė. Apie 1901 m. pradėta statyti naujoji mokykla. Statė ją valsčius. 1909–1912 m. joje mokėsi 60 mokinių iš aplinkinių kaimų. Tik 2 pamokas per savaitę lietuviškai mokė M. Žilinskaitė. 1914 m. užbaigta naujos mūrinės mokyklos statyba, tačiau patalpose įsikūrė valsčiaus raštinė. Pirmojo pasaulinio karo metais mokykla veikė su pertraukomis.

1917–1920 m. mokoma lietuvių kalba. Dirbo mokytojai A. Starkus ir K. Velbasys. 1919 m. įkuriamos pradinės mokyklos Dauliūnuose, Mičiūnuose, Ažubaliuose, Tomakaimyje. Nuo 1928 m. mokyklos padalintos į vasaros ir žiemos. Vasaros mokykloje mokėsi 7–8 metų vaikai, o žiemos – vyresnieji. 1938 m. mokytojas J. Butkus mokykloje suorganizavo penktąjį skyrių. Patalpas nuomojo ir privačiuose butuose – pas Aukštuolį, Gačionį, Baltakį.

1945 m. įsteigtos dvi progimnazijos klasės, kurios įsikūrė Žiukelio namuose, vėliau perkeltos į Macijausko namus Skeiriuose. 1951 m. mokykla iš Skeirių persikėlė į Jūžintus ir tapo vidurine. 1956 m. pavasarį išleista pirmoji abiturientų laida. 1969 m. mokykla nukentėjo nuo gaisro, 1973 m. pradėti statyti du priestatai. Vėliau ji pavadinta knygnešio, politinio veikėjo Juozapo Otto Širvydo (1875–1935) vardu.

XXI a. pradžioje buvo vidurinė mokykla, 2-ajame dešimtmetyje tapo pagrindine, o 2020 m. buvo prijungta prie Kamajų gimnazijos kaip skyrius.

2023 m. skyrius išregistruotas.

## Direktoriai
* G. Šocas, A. Baniūnas, V. Silivanovas, G. Urbonienė, J. Augulis, M. Pošytė, A. Dabrega, V. Tautkevičius, A. Mieliauskas, V. Vyšniauskas, A. Patūpienė, O. Vaičys, B. Pročkienė, L. Skardžienė
* Eimutis Mališauskas

## Žymūs mokiniai
* Vytautas Leitonas
* Skirmantas Pabedinskas
* Andrius Rimiškis

## Šaltiniai

## Nuorodos

*
Taklamakanas

**Taklamakanas** – dykuma Centrinėje Azijoje, nenuotakiame Tarimo baseine, Kinijos Liaudies Respublikos Sindziango autonominiame regione. Viena iš didžiausių smėlio dykumų pasaulyje: plotas 270 tūkst. km², ilgis 1000 km, plotis 400 km.

Taklamakano šiauriniu ir pietiniu pakraščiais ėjo dvi Šilko kelio atšakos. Didžiausios oazės: Kašgaras, Jarkandas, Chotanas, Kučia, Turfanas, Loulanas ir Dunhuangas. Per dykumą teka Jurungkašo (*Yurungkash*) ir Jarkando (*Yarkant*) upės.

Dykumoje rasta įvairių archeologinių paminklų, mumijų. Iš radinių matyti, kad per dykumą keliavo nemažai tautų. Ilgainiui Taklamakane apsigyveno musulmonai. Nuo Tang dinastijos laikų valdžią regione periodiškai perimdavo kinai, tiurkų, mongolų, tibetiečių tautos. Dabar Taklamakano regione daugiausia gyvena uigūrai ir kazachai, miestuose – kinai chaniai.

## Pavadinimo kilmė

Manoma, kad pavadinimas kilęs iš uigūrų kalbos ir reiškia „vieta, iš kurios negrįžtama“.
John Adams

**Džonas Adamsas** (; 1735 m. spalio 30 d. – 1826 m. liepos 4 d.) buvo amerikiečių politikas, politikos filosofas bei 2-asis JAV prezidentas (1797–1801). Prieš tapdamas prezidentu Adamsas dvi kadencijas ėjo JAV viceprezidento pareigas (1789–1797). Jis buvo vienas iš pačių įtakingiausių Jungtinių Valstijų Tėvų-Įkūrėjų.

## Biografija
Gimė Breintrio vietovėje, Masačiusetso valstijos rytuose. Jo tėvas buvo penktos kartos puritonų, emigravusių iš Anglijos, palikuonis. 1755 m. baigė Harvardo kolegiją. Dirbo teisininku, advokatu.
Džonas Adamsas iškilo  Amerikos revoliucijos pradžioje. Tuomet Masačiusetso atstovas Kontinentiniame Kongrese Dž. Adamsas suvaidino svarbų vaidmenį, kad įtikintų kongresą paskelbti nepriklausomybę. Jis taip pat padėjo Tomui Džefersonui rašyti 1776 m. Jungtinių Amerikos Valstijų Nepriklausomybės deklaraciją. Kaip Kontinentinio kongreso atstovas Europoje,  Adamsas buvo pagrindinis derybininkas dėl taikos sutarties su Didžiąja Britanija. Jis taip pat didžiąja dalimi atsakingas už svarbių paskolų įsigijimą iš Amsterdamo bankininkų. 1780 m. politikos teoretikas ir istorikas Džonas Adamsas parašė didžiąją dalį Masačiusetso valstijos konstitucijos. Tačiau tame pačiame dešimtmetyje tuo metu, kai remiantis tokiais pat principais buvo rašoma federalinė Konstitucija, Džonas Adamsas buvo Europoje. Adamsas pasižymėjo tuo, kad mokėjo spręsti apie žmones pagal jų charakterį: 1775 metais jis pasiūlė Džordžą Vašingtoną į JAV Kontinentinės armijos vadus.

Adamso dalyvavimas revoliucijoje užtikrino jam dvi kadencijas JAV viceprezidento poste bei jo paties išrinkimą į prezidentus 1796 metais. Per savo kadenciją Dž. Adamsas susidūrė su nuožmiomis Džefersono respublikonų bei savo paties Federalistų partijos dominuojančios frakcijos, vadovaujamos jo įnirtingo priešo Aleksandro Hamiltono, atakomis. Adamsas pasirašė prieštaringai vertinamą Svetimšalių ir maišto kurstymo aktą ir sušaukė armiją bei  karinį laivyną nepaskelbto jūrų karo (vadinamo Kvazikaru, Tariamu karu) su Prancūzija akivaizdoje (1798–1800). Adamso kadencijos didelis pasiekimas buvo taikus Kvazikaro išsprendimas, tam prieštaraujant Hamiltono sekėjams.

1800 metais Adamsui nepavyko nugalėti Tomo Džefersono ir būti išrinktam antrajai kadencijai. Po nesėkmingų rinkimų jis pasitraukė gyventi į Masačiusetsą. Vėliau jis ir toliau draugavo su Džefersonu. Džonas Adamsas ir jo žmona Abigailė Adams sukūrė sėkmingą politikų, diplomatų ir istorikų šeimos liniją, dabar istorikų vadinamą Adamsų politine šeima. Džonas Adamsas buvo 6-ojo JAV prezidento Džono Kvinsio Adamso tėvas.

Džonas Adamsas pelnė didesnį pripažinimą moderniaisiais laikais, nes anksčiau jo indėlis nebuvo taip pabrėžiamas, kaip kitų Tėvų-Įkūrėjų.

## Šaltiniai

## Nuorodos

* Biografija Baltųjų Rūmų svetainėje  (anglų k.)
* Džono Adamso biblioteka 
* Adamso Nacionalinis istorinis parkas

|-
Rokiškio suaugusiųjų ir jaunimo mokymo centras

**Rokiškio suaugusiųjų ir jaunimo mokymo centras** – buvusi dieninė, savarankiško mokymosi bendrojo lavinimo mokykla Rokiškyje, Taikos g. 17 (buv. Nepriklausomybės a. 12), vykdžiusi pradinio, pagrindinio, vidurinio ir papildomo ugdymo programas suaugusiems lietuvių kalba. Įstaigos kodas 195270897. Steigėjas Rokiškio rajono savivaldybės taryba.

## Istorija
Rokiškio nepilna vidurinė mokykla suaugusiems įkurta 1940 m. rugsėjo 1 d. Tuo metu joje mokėsi 53 penktokai, nuo gruodžio 18 d. atidaryta dar viena penkta ir šešta klasės, kuriose mokėsi 78 mokiniai. Antrojo pasaulinio karo metais mokykla neveikė.

1944 m. rugsėjo 1 d. pradėjo savo veiklą Rokiškio suaugusiųjų progimnazija, kuri po dvejų metų išaugo į Rokiškio suaugusiųjų gimnaziją. 1949 m. išleista pirmoji 13 abiturientų laida. Tais pačiais metais pasikeitė ir mokyklos pavadinimas – Rokiškio darbininkų jaunimo vidurinė mokykla, bet jos paskirtis liko ta pati – teikti vidurinį išsilavinimą dirbančiam jaunimui. Mokyklos istorija permaininga. Buvo metų, kai brandos egzaminus laikė 297 abiturientai, o iš viso mokykloje mokėsi 749 moksleiviai (1982–1983 m. m.), buvo ir tokių, kai bendras mokinių skaičius siekė vos 57, o abiturientų – 7 (1950–1951 m. m.). Per 59 metus išsilavinimą įsigijo 3736 rajono gyventojai, o bendras mokinių skaičius – 15801.

Mokykla veikė Rokiškio Juozo Tumo-Vaižganto vidurinės mokyklos bazėje, dabartinėse moksleivių kūrybos centro, Vilniaus banko patalpose. Tik 1979 m. mokyklai paskirtos patalpos miesto centre, Nepriklausomybės a. 12. 2008 m. vasario 8 d. Rokiškio rajono savivaldybės tarybos sprendimu Rokiškio suaugusiųjų mokymo centrui perduotos Jaunimo mokyklos patalpos, esančios Taikos g. 17. 2012 m. rugsėjo 1 d. prie mokymo centro prijungta Rokiškio jaunimo mokykla, įstaiga pavadinta Rokiškio suaugusiųjų ir jaunimo mokymo centru. 2021 m. centras prijungtas prie Rokiškio Juozo Tumo-Vaižganto gimnazijos.

## Direktoriai
* nuo 1997 m. Vilija Ališauskienė
Skuodo Bartuvos progimnazija

**Skuodo Bartuvos progimnazija** – dieninė, savarankiško mokymosi bendrojo lavinimo mokykla Skuode, Šatrijos g. 1, vykdanti pradinio, pagrindinio ir papildomo ugdymo programas. Įstaigos kodas 190892856.

## Istorija

1975 m. rugsėjo 1 d. Skuode, prie Bartuvos upės skambutis kvietė mokinius į naują, Skuodo 2-ąją vidurinę mokyklą. Jos slenkstį peržengė 995 mokiniai, jų tarpe 54 abiturientai, juos mokyti pradėjo energingi, optimistiškai nusiteikę 52 mokytojai. 1987 m. mokykloje įrengtas pirmasis rajone informatikos kabinetas, kuriame veikė 12 vietų BK-1010 tipo kompiuterių.

1995 m. mokyklai suteiktas Bartuvos vardas, leista įsteigti realinę gimnazijos statuso klasę. 1999/2000 mokslo metais Švietimo ir mokslo ministerija pritarė sumanymui eksperimento tvarka vykdyti profilinį mokymą 11-12 klasėse. 2000 m. įvestas ankstyvasis anglų kalbos mokymas nuo 2-os klasės. 2012 m. mokykla reorganizuota į progimnaziją, formuojamos 1-8 klasės ir priešmokyklinio ugdymo grupė. 2015 m. mokyklos pastatas renovuotas. 2019 m. prie progimnazijos prijungta Lenkimų Simono Daukanto mokykla-daugiafunkcis centras.

## Direktoriai
* 1975–2006 m. Petras Donatas Tamašauskas
* 2006 m. Virginijus Jokšas

## Žymūs mokiniai
* Gediminas Anužis – mokyklos prezidentas, Lietuvos ir Skuodo rajono savivaldybės politinis bei visuomenės veikėjas
* Algimantas Paulauskas – biologas, biomedicinos mokslų daktaras
* Vygaudas Ušackas – teisininkas, diplomatas, ambasadorius, politinis veikėjas, LR užsienio reikalų ministras

## Nuorodos

* Mokyklos svetainė
Barstyčių pagrindinė mokykla

**Skuodo rajono Barstyčių pagrindinė mokykla** – dieninė, savarankiško mokymosi bendrojo lavinimo mokykla Barstyčiuose (Skuodo raj.), Salantų g. 14, vykdanti pradinio, pagrindinio, vidurinio ir papildomo ugdymo programas. Įstaigos kodas 190893239.

## Istorija

1908 m. Barstyčiuose nuomojamame bute pradėjo veikti pradinė mokykla. Pirmasis mokyklos pastatas pastatytas 1912 m. Mokyklą lankė 40-50 mokinių. 1914 m. prasidėjus Pirmajam pasauliniam karui mokykla buvo uždaryta.

1918 m. po Lietuvos nepriklausomybės atkūrimo, veikė trikomplektė mokykla, kurią lankė apie 150 vaikų. 1925 m. žiemą kilęs gaisras sunaikino mokyklos pastatą. 1932 m. vietos ūkininkai pastatė naują mokyklą.

1949 m. pradėjo veikti septynmetė mokykla. 1956 m. mokykla perorganizuota į vidurinę. 1959 m. išleista pirmoji abiturientų laida. 1967 m. pastatyta trijų aukštų mūrinė mokykla. 1992 m. iškilo trijų aukštų mūrinis priestatas.

1996 m. gruodžio mėnesį gautas pirmasis kompiuteris. 2002 m. pradėjo važinėti mokyklos gautas geltonasis autobusiukas, atidaryta
7 kompiuterių klasė su rašaliniu spausdintuvu ir skeneriu. 2006 m. mokykla jau turėjo 12 kompiuterių klasę su nešiojamu kompiuteriu ir multimedija. 2007 m. renovuota mokykla.

2011 m. išleista 52-oji abiturientų laida. Mokyklą baigė 932 abiturientai. I- ąją laidą baigė 15 mokinių. Didžiausia laida buvo XX (1979 m.), kurią baigė 36 abiturientai. Mažiausia laida – XXXIV (1993 m.), ją baigė 5 abiturientai.

2015 m. vidurinė mokykla reorganizuota į Barstyčių pagrindinę mokyklą su Ylakių gimnazijos filialine klase.

## Direktoriai
* Chrizentas Paulauskas

## Žymūs mokytojai
* Nijolė Butkevičienė-Caplytė, muzikos mokytoja, chorvedė

## Žymūs mokiniai
* Leonardas Kazimieras Andriekus, poetas, kunigas
* Antanas Jankauskas, tautodailininkas
* Jonas Milerius, inžinierius, Seimo kancleris
* Juozas Pronskus, žurnalistas, redaktorius
* Bronislovas Skirsgilas, choro dirigentas, pedagogas

## Šaltiniai

## Nuorodos
* Mokyklos svetainė
Palėveniai

**Palėveniai** – kaimas Pasvalio rajono savivaldybės pietvakariuose. Teka upelis Rupis, iš šiaurės prieina Toliūnų miškas.

## Gyventojai

### Žymūs žmonės

Palėvenių kaime gimė:
* Vladas Švipas (1900 m. lapkričio 10 d. – 1968 m. Niujorke, JAV) – architektas, Amerikos lietuvių bendruomenės veikėjas.
* Bronė Švipaitė Šimkienė (1903 m. balandžio 2 d. – 2007 m. birželio 30 d., palaidota *Forest Sawn Memorial* kapinėse, Kalifornija) – pedagogė, namų ruošos tema knygų ir straipsnių autorė.
* Alfonsas Švipas (g. 1948 m. vasario 9 d.) – inžinierius-statybininkas, politikas.

## Šaltiniai
AÉL Lemesós

**Limasolio „AEL“** ( – Limasolio atletų sąjunga) – Kipro futbolo klubas iš Limasolio.

## Istorija
Klubo ištakos siekia .

## Pasiekimai

## Sezonai

|}

## Lietuviai
*  Fedor Černych, saugas, nuo 2023 m. sausio.

## Emblema

Vaizdas:AEL.gif|
Vaizdas:AÉL Lemesós.png|


## Išnašos

## Nuorodos
* Oficiali klubo svetainė
* facebokk paskyra
* SOCCERWAY
* FLASHSCORE
* Transfermarkt
* Globalsportsarchive
Liudvika Pociūnienė

**Liudvika Vildžiūnaitė-Pociūnienė** (g. 1958 m. birželio 7 d. Vilniuje) – Lietuvos filologė lituanistė, vertėja, žurnalistė.

## Biografija
1976 m. baigė Vilniaus 31-ąją vidurinę mokyklą, 1982 m. Vilniaus universiteto Filologijos fakultete – lietuvių kalbos ir literatūros specialybę.

Dirbo vertėja, nuo 1988 m. dalyvavo leidžiant „Sąjūdžio žinias“. Iki 1992 m. radijo stoties „Radiocentras“ komentatorė. 1992–1996 m. dienraščio „Lietuvos aidas“ vyr. redaktoriaus pavaduotoja. 1996–1997 m. televizijos TV3 prodiuserė, laidos „Detektorius“ vedėja (kartu su Rimvydu Valatka). Nuo 1997 m. Lietuvos televizijos „Naujienų“ direktorė. 1999–2009 m. kartu su rež. Petru Savickiu kūrė istorinės publicistikos laidą „Laiko ženklai“.

2013–2020 m. Lietuvos radijo ir televizijos komisijos narė.

2020–2024 m. Seimo narė.

Nuo 2010 m. Lietuvos žurnalistų draugijos Vilniaus skyriaus pirmininkė.

## Bibliografija
* Vladas Vildžiūnas / Liudvika Pociūnienė, Kunotas Vildžiūnas, Domantas Vildžiūnas, Marija Ladigaitė. – Vilnius: Vilniaus Jeruzalės meno centras, 2001. – 193 p.: iliustr. – ISBN 9955-9393-0-3

## Įvertinimas
* 2005 m. Šventojo Kristoforo statulėlė, už Vilniaus kultūros paveldo puoselėjimą
* 2005 m. Stasio Lozoraičio premija

## Šaltiniai
Šakių Varpo mokykla

**Šakių „Varpo“ mokykla** – dieninė, savarankiško mokymosi bendrojo lavinimo mokykla Šakiuose, J. Basanavičiaus g. 28, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190822046. Steigėjas – Šakių rajono savivaldybės taryba.

Filialai:
* Prūselių pradinio ugdymo skyrius (iki 2008 m.)
* Prancų pradinio ugdymo skyrius (iki 2010 m.)
* Siesartėnų pagrindinio ugdymo skyrius (nuo 2012 m.)
* Išdagų pradinio ugdymo skyrius (nuo 2012 m.)

## Istorija

2013 m. rugsėjo 1 d. Šakių „Varpo“ vidurinė mokykla reorganizuota į pagrindinę, vėliau tapo tiesiog mokykla. 2020 m. prijungta Slavikų pagrindinė mokykla.

## Direktoriai
* Vitas Daniliauskas

## Literatūra
* Mes: Šakių „Varpo“ mokykla, 1990–2010: fotografijos / Vitas Daniliauskas, Alvydas Grinkevičius, Stanislovas Grušys, Vilija Meškaitienė, Vidas Venslovaitis, Algimantas Vorevičius. – Vilnius: Petro ofsetas, 2010. – 120 p.: iliustr. – ISBN 978-609-420-100-4

## Nuorodos
* Mokyklos svetainė
Ethnikós Áchna

**Achnos „Ethnikós“** – Kipro futbolo klubas iš Achnos.

## Istorija
Klubo ištakos siekia 1968 m.

## Pasiekimai

* II diviziono čempionas (1986, 1992 m.)

## Sezonai

|}

## Lietuviai
* Valdas Ivanauskas, treneris, 2016–2017 m.

## Išnašos

## Nuorodos
* **Oficiali klubo svetainė**
* SOCCERWAY
* FLASHSCORE
* Globalsportsarchive
Árīs Lemesós

**Limasolio „Aris“** – Kipro futbolo klubas iš Limasolio.

## Istorija
Klubo ištakos siekia 1930 m.

## Pasiekimai

## Sezonai

|}

## Apranga
; Sportinės aprangos pokyčiai.

## Išnašos

## Nuorodos
* **[https://arisfc.com/ru/ Oficiali klubo svetainė]**
* facebook paskyra
* SOCCERWAY
* Globalsportsarchive
Olympiakós Leykōsía FC

**Nikosijos „Olympiakos“** – Kipro futbolo klubas iš Nikosijos.

## Istorija
Klubo ištakos siekia 1931 m. Kitados rungtyniavo aukščiausioje šalies lygoje.

## Pasiekimai

## Sezonai

|}

## Garsesni žaidėjai
*  Jonathan Ayité

## Lietuviai
*  Ernestas Šetkus, vartininkas, 2010–2012 m.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
APOP Kinýras

**Pejos „APOP Kinyras“** – Kipro futbolo klubas, įkurtas Pejoje susijungus APOP Peyia ir Kinyras Empas klubams.

## Istorija
Klubo ištakos siekia 2003 m.

## Pasiekimai

* II diviziono čempionas (2005, 2007 m.)

## Sezonai

### [[UEFA]] varžybos

## Lietuviai
* Šarūnas Jurevičius, vartininkas 2010 m.

## Išnašos

## Nuorodos
* RSSSF duomenų bazė
Griškabūdžio gimnazija

**Šakių rajono Griškabūdžio gimnazija** – dieninė, savarankiško mokymosi bendrojo lavinimo mokykla Griškabūdyje (Šakių raj.), Alyvų g. 4, vykdanti pradinio, pagrindinio, vidurinio ir papildomo ugdymo programas. Įstaigos kodas 190820757.

Filialai:
* Griškabūdžio vid. mokyklos Patašinės pradinio ugdymo skyrius;
* Griškabūdžio vid. mokyklos ikimokyklinio ugdymo skyrius „Pumpurėlis“;
* Griškabūdžio vid. mokyklos Degutinės pradinio ugdymo skyrius.

## Istorija

1819 m. Griškabūdyje veikė parapinė mokykla su 40 mokinių, kuri 1841 m. pertvarkyta į valdišką. Mokykla 1840 m. sudegė, ją atstačius 1860 m. mokytojavo Čivinskas. Spaudos draudimo laikais vaikus mokė lenkų ir rusų kalba. Griškabūdyje buvo ir kunigo Varankos mokykla. Joje buvo du skyriai. Žinių apie šios mokyklos veiklą neišliko. Tik XIX a. pabaigoje „Ūkininkas“ rašė: „Griškabūdžio mokytoją Gylį iškėlė į Naumiestį, o į jo vietą iš Naumiesčio atkėlė Katilių. Gylys buvo blogas mokytojas, aklai tarnavo carinei valdžiai…“ Tik panaikinus spaudos draudimą atgijo ir mokykla. Tačiau trūko patalpų, mokytojų, vadovėlių, priemonių.

1923 m. pradėta statyti Griškabūdžio pradžios mokykla. 1930–1931 m. jos trijuose komplektuose mokėsi 161, o po poros metų – 142 mokiniai. 1944–1945 m. keturi mokytojai jau mokė 109 vaikus. 1947 m. atidaryta progimnazija, kurioje mokėsi 170 mokinių, nuo tų metų pradėta rašyti išsamią mokyklos kroniką. 1948–1949 m. progimnazija pertvarkyta į gimnaziją, kiekvienais metais atidarant vis naujas klases. 1952 m. išleista pirmoji vidurinės mokyklos laida.

Mokinių ir mokytojų mokykloje nuolat daugėjo. 1969–1970 m. mokykloje mokėsi 413 mokinių, dirbo 24 mokytojai. 1975 m. mokykla įsikūrė naujai pastatytuose rūmuose. Atidarytas mokinių bendrabutis, įrengta valgykla, žemės ūkio darbų klasė, mokyklos stadionas, gerai aprūpinami ir tvarkomi mokyklos kabinetai. 1975–1976 m. mokykloje mokėsi 540 mokinių, dirbo 28 mokytojai. Vėliau mokinių skaičius mokykloje mažėjo. 1998–1999 m. mokėsi 354 mokiniai, dirbo 30 mokytojų, 1999–2000 m. mokėsi 390 mokinių, dirbo 34 mokytojai. 2000–2001 m. mokėsi 421 mokinys, dirbo 34 mokytojai.

2003 m. mokykla turėjo 3 pradinių mokyklų skyrius: Bliuviškių, Degutinės ir Patašinės. 2004 m. mokyklos skyriumi tapo Griškabūdžio vaikų darželis „Pumpurėlis“. 2005 m. panaikintas Bliuviškių skyrius. 2018 m. prijungta Paluobių mokykla-daugiafunkcis centras.

## Direktoriai
* A. Pranaitienė, S. Bulota, S. Bieliauskas, A. Kepalavičiūtė, A. Bagušinskas;
* 1987 m. Arūnas Šalnaitis.

## Nuorodos
* Mokyklos svetainė
Doxa Katōkopia

**Katokopijos „Doxa“** () – Kipro futbolo klubas iš Katokopijos (Peristeronos).

## Istorija
Klubas įkurtas Katokopijoje. 1974 m. turkams okupavus regioną, klubas įsikūrė Peristeronoje.

## Pasiekimai

## Sezonai

|}

## Sudėtis
*Atnaujinta: [[2022]] m. [[rugsėjo 17]] d.*

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Globalsportsarchive
APÓEL Leykōsía

**Nikosijos APÓEL** – Kipro futbolo klubas iš Nikosijos.

## Istorija
Klubo ištakos siekia 1926 m. Daugkartiniai šalies čempionai ir taurės laimėtojai.

## Pasiekimai

## Sezonai

|}

## Krepšinis

Krepšinio komanda 8 kartus tapo šalies čempionais (1976, 1979, 1981, 1995, 1996, 1998, 1999, 2002 m.), 11 kartų iškovojo šalies taurę, 7 kartus - Supertaurę.

## Rankinis

Rankinio komanda 7 kartus tapo šalies čempionais (1971, 1979, 1980, 1981, 1983, 1984, 1985), 5 kartus iškovojo šalies taurę.

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Globalsportsarchive
* RSSSF duomenų bazė
Lekėčių mokykla-daugiafunkcis centras

**Šakių rajono Lekėčių mokykla-daugiafunkcis centras** – dieninė, savarankiško mokymosi bendrojo lavinimo mokykla Lekėčiuose (Šakių raj.), Pušyno g. 8, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190821325. Steigėjas Šakių rajono savivaldybės taryba.

## Istorija
Lekėčių vidurinės mokyklos įkūrimo metais laikomi 1823 m., kai dvarininkas Dambravičius savo dvaro rūmuose Lekėčiuose atidarė mokyklą. Mokytoją samdė jis pats. Už mokslą mokykloje reikėjo atlikti tam tikrus patarnavimus dvarui, duoti maisto produktų mokinių išlaikymui. Dėstomoji kalba tuo metu buvo lenkų.

Dvarą nupirkus kitiems dvarininkams, apie 1858 m. mokykla uždaryta. Kai dvaras atiteko dvarininkui Jakubovskiui, jis 1874 m. vėl atidarė mokyklą savo namuose. Dėstė pats Jakubovskis, o algą jam mokėjo valstybė. Dėstoma buvo rusų kalba. 1882 m. Jakubovskis iš Lekėčių išvyko, o mokykla persikėlė į Mikytų kaimą, nors mokyklos pavadinimas liko toks pat: *Lekečaiskoje gminoje učilišče*. 1901 m. mokykla vėl grįžo į Lekėčius ir įsikūrė špitolės patalpose. Dėl neaiškių priežasčių 1906 m. mokykla perkeliama į gretimą kaimą, vadinamą Paryžiumi. 1911 m. mokykla vėl grįžta atgal į Lekėčius, į tas pačias špitolės patalpas, kurias užleidžia vietinis klebonas.

1915 m. vokiečių okupacinė valdžia mokyklą vėl iškėlė į Paryžių. Ir tik 1923 m. vietiniai gyventojai surinko pinigus mokyklos statybai pačiame miestelyje. Statybose dirbo vietiniai meistrai. Mokykla naujuose pastatuose dirbo iki pat 1979 m., vėliau persikėlė į sovietmečiu pastatytą naują pastatą.

1945 m. Lekėčiuose atidaryta progimnazija, kurioje veikė 1-4 klasės. Pradinėje mokykloje dirbo 3 mokytojai, progimnazijoje – 6. 1949 m. pradinė mokykla ir progimnazija sujungtos į septynmetę moyklą. Tuo metu mokėsi 261 mokinys. Nuo 1955 m. mokykla tapo vidurine. 1957 m. mokyklą baigė pirmoji abiturientų laida. 2013 m. rugsėjo 1 d. Lekėčių vidurinė mokykla reorganizuota į pagrindinę.

## Direktoriai
* Linas Adomaitis

## Nuorodos
* Mokyklos svetainė
Plokščių mokykla-daugiafunkcis centras

**Šakių rajono Plokščių mokykla-daugiafunkcis centras** – dieninė, savarankiško mokymosi bendrojo lavinimo mokykla Plokščiuose (Šakių raj.), vykdanti pradinio, pagrindinio ir papildomo ugdymo programas lietuvių kalba. Įstaigos kodas 190821510. Steigėjas Šakių rajono savivaldybės taryba.

Mokyklos pastate stovi tautodailininko Z. Sederevičiaus sukurtas stogastulpis.

## Istorija

Pirmosios žinios apie mokyklą rastos Lenkijoje esančiuose archyviniuose dokumentuose. Plokščių (Blagoslaventsvo) mokyklos įkūrimo data nurodomi 1819 metai. Mokykla parapinė, įkurta špitolėje. Joje 18 mokinių, o parapijoje 4590 gyventojų. 1820 m. rugpjūčio 26 d. Seinų kurijos akte rašoma: „Pagal valdžios įsakymą mokyklos gerai organizuotos Naumiestyje, Sintautuose ir Plokščiuose“. 1822 m. mokykla jau valdinė, naujai pastatyta, joje dirba samdomas mokytojas. Negalima nieko tikslaus pasakyti apie mokyklos darbą iki 1870 metų. O nuo 1879 m. mokykla Plokščiuose veikė nuolat. Pirmas žinomas mokyklos pastatas buvo prie Patiltės upelio, netoli teismo pastato, kuriame XIX amžiaus pabaigoje gyveno žymus to meto kultūros veikėjas Petras Kriaučiūnas.

Po Pirmojo pasaulinio karo mokykla persikėlė į naują tipinį pradinės mokyklos pastatą netoli kapinių. Dabar šis mokyklos pastatas yra Rumšiškėse, Lietuvos liaudies buities muziejuje. 1937 m. Plokščiuose dirbo dviejų komplektų pradinė mokykla, o jau kitais metais pradėjo veikti trečias pradinės mokyklos komplektas.

1947 m. mokykla perorganizuota į septynmetę progimnaziją. 1957 m. įkuriama vidurinė mokykla, kurioje išleistos tik dvi abiturientų laidos. Sumažėjus mokinių skaičiui, 1960 m. mokykla lieka aštuonmetė. 1966 m. Plokščių aštuonmetėje vėl atidaryta devinta klasė – mokykla tampa vidurine, ir 1969 m. išleidžiama trečioji abiturientų laida. 1969 m. vasario 28 d. gaisras visiškai sunaikino mokyklos pastatą, bet mokymas nenutrūko – pamokos vyko septyniuose miestelio namuose. 1970 m. sudegusios mokyklos pastatas beveik atstatytas. Pradėta statyti nauja mokykla ir 1972 m. kovo 3 d. ji šventė įkurtuves. Čia mokykla dirba ir šiandien. 2013 m. rugsėjo 1 d. Plokščių vidurinė mokykla reorganizuota į pagrindinės mokyklos tipo mokyklą-daugiafunkcį centrą.

## Direktoriai
* Nijolė Bitinienė

## Žymūs mokiniai
* Tomas Glodas, pedagogas

## Šaltiniai

## Nuorodos
* Mokyklos svetainė
ÉPA Lárnaka

**Larnakos ÉPA** – buvęs Kipro futbolo klubas iš Larnakos. 1994 m. susijungė su Pezoporikos Larnaka klubu į naują AEK Larnaka klubą.

## Istorija
Klubo ištakos siekia 1930 m. Žaidė aukščiausioje lygoje.

Klubas žlugo 1994 m.

## Pasiekimai

## Sezonai
### [[UEFA]] varžybos

## Išnašos

## Nuorodos
* RSSSF duomenų bazė
Pezoporikós Lárnaka

**Larnakos „Pezoporikós“** – buvęs Kipro futbolo klubas iš Larnakos.

## Istorija
Klubo ištakos siekia 1927 m.

Klubo krepšinio komanda 4 kartus laimėjo šalies čempionatą, 5 kartus – taurę. 

Klubo rankinio komanda yra kartą laimėjusi šalies taurę.

1994 m. susijungė su EPA Larnaka į naują AEK Larnaka klubą.

## Pasiekimai

Futbolo klubo pasiekimai:

## Sezonai
### [[UEFA]] varžybos

## Išnašos

## Nuorodos
* RSSSF duomenų bazė
Kroatijos futbolas

**Kroatijos futbolo** pagrindinė kontroliuojanti organizacija – Kroatijos futbolo federacija, prižiūrinti šalies futbolo varžybas ir rinktines.

## Istorija

## Varžybos
### Lygos

Futbolo lygos organizuojamos piramidės principu. 1–3 pakopos vyksta nacionaliniu mastu vieningose lygose, 4–5 pakopos vyksta tarp apskričių, o nuo 6-osios vyksta regionų turnyruose, dažniausiai sutampančiuose su Kroatijos apskritimis.

### Taurės

## Klubai
### UEFA turnyrų dalyviai

1993–2024 m. UEFA rengtuose turnyruose yra dalyvavę šie klubai:

## Šaltiniai

## Nuorodos
* Federacijos svetainė
HNK Rijeka

**Rijekos HNK** – Kroatijos futbolo klubas iš Rijekos.

## Istorija
Rungtyniavo aukščiausioje Kroatijos lygoje. 2016–2017 m. pirmą kartą klubo istorijoje tapo šalies čempionais. 2024–2025 m. sezone antrą kartą klubo istorijoje tapo čempionais.

## Sezonai

|}

## Pasiekimai

* Balkanų taurės laimėtojas (1978 m.)

## Spalvinė gama

## Apranga
; Sportinės aprangos pokyčiai.
* Namuose žaidžia  apranga. 

## Lietuviai
* Justas Lasickas, saugas (2025– m.)

## Išnašos

## Nuorodos
* Oficiali klubo svetainė
* SOCCERWAY
* Transfermarkt
* Globalsportsarchive
* Joma-sport (rėmėjai/apranga)
* YouTube platforma
NK Osijek

**Osijeko NK** – Kroatijos futbolo klubas iš Osijeko.

## Istorija
Klubo ištakos siekia 1945 m., kai įkurtas Udarniko klubas.

## Pasiekimai

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia mėlyna apranga. 

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* Transfermarkt
* Globalsportsarchive
Salvinas

**Salvinas** (, ), **Nudziangas** (), **Ngulču** () – upė Tibete, Kinijoje ir Mianmare. Prasideda Tibeto kalnyne, Tanglos kalnagūbrio ledynuose. Teka Junanio ir Šano kalnynais, siaurais giliais (3000 m) tarpekliais, sudaro krioklius ir slenksčius. Pasukusi į pietus prasiveržia į lygumas ir teka Mianmaro teritorija. Žemupio atkarpoje sudaro Mianmaro – Tailando sieną. Salvinas dviem atšakomis įteka į Andamanų jūrą. Vasarą smarkiai patvinsta (tarpekliuose vandens lygis pakyla net 15 m). Žemupyje laivuojamas. Prie žiočių įsikūręs Molamjaino uostas.

Salvinas yra ilgiausia Pietryčių Azijos upė, nepatvenkta užtvankomis. 2004 m. Kinija atšaukė planus statyti 14 užtvankų ant Salvino Junanio provincijoje, kadangi teritorija įtraukta į UNESCO paveldo sąrašą. Tačiau užtvankų planavimo darbai jau pradėti Mianmare.
Digenī́s Akrítas Mórfou

**Morfu „Digenī́s Akrítas“** – Kipro futbolo klubas iš Morfu.

Pavadintas viduramžių didvyrio *Digenis Akritas* garbei.

## Istorija
Klubo ištakos siekia 1931 m. Kitados žaidė Pirmame divizione, bet aukščiausioje lygoje neįsitvirtino.

2021–2022 m. rungtyniavo Trečiame divizione (trečioje pakopoje) ir liko penkti.

## Apranga
;Sportinės aprangos pokyčiai:

## Pasiekimai

* II diviziono čempionas (1970, 2000 m.)

## Sezonai
### Kipro pirmenybės

|}

### [[UEFA]] varžybos

## Išnašos

## Nuorodos
* SOCCERWAY
* RSSSF duomenų bazė